**Ministru kabineta rīkojuma “Grozījumi Ministru kabineta 2018. gada 31.oktobra rīkojumā Nr. 567 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 44.0 versija)” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta (turpmāk – MK) 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta (turpmāk – MK) rīkojuma projekts ir uzskatāms par izņēmumu MK 22.09.2020. sēdes protokola Nr. 55 §30 2.2. apakšpunkta izpratnē, ņemot vērā, ka MK ir pieņēmis lēmumu par atbrīvotā finansējuma pārdalēm, apstiprinot MK 2020. gada 15. jūlija rīkojumu Nr. 374 “Par darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” un 2.2.1.2. pasākuma “Kultūras mantojuma digitalizācija” projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” (turpmāk – MK rīkojums Nr.374)  1) MK 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” 4. punkts;  2) MK rīkojuma Nr.374 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek precizēts mērķarhitektūras 44.0 versijā iekļautais Vides aizsardzības un reģionālās attīstības ministrijas (turpmāk – VARAM) projekta apraksts “Publiskās pārvaldes informācijas un komunikāciju tehnoloģiju arhitektūras pārvaldības sistēma – 2. kārta” (turpmāk – PIKTAPS-2 projekts), kas tika apstiprināts ar MK 2018. gada 31.oktobra rīkojumu Nr. 567 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 44.0 versija)”. Projekta apraksts tika izvērtēts atbilstoši VARAM izstrādātajai un apstiprinātajai metodikai par projektu iekļaušanu informācijas un komunikācijas tehnoloģiju (turpmāk – IKT) mērķarhitektūrā. Grozījumi PIKTAPS-2 projektā tiek veikti, lai nodrošinātu Rīkojuma Nr.374 izpildi, palielinot projekta finansējumu par 300 000 *euro* līdz 4 999 376 *euro* apmēram.  Ar MK rīkojuma projektu paredzētie PIKTAPS-2 projekta precizējumi paredz nodrošināt ļoti aktuālo elektronizēto datu pieprasīšanas un piekļuves procesu un izveidot pieeju citu pakalpojumu pieprasījumu pārvaldības īstenošanai, kas atvieglos komersantu, iedzīvotāju un valsts pārvaldes savstarpējo datu apmaiņu. Projektā PIKTAPS-2 tiks nodrošināta arī “*attālinātā ierēdņa*” funkcionalitātes pirmās kārtas izveide Valsts un pašvaldības vienoto klientu apkalpošanas centru (turpmāk – VPVKAC) tīklā. Lai risinātu problēmu par nepietiekamu attālinātās konsultācijas pakalpojuma un lietotāju atbalsta pieejamību iedzīvotājiem, PIKTAPS-2 projekts papildināts ar jaunu mērķi - *“attālinātā ierēdņa”* funkcionalitātes nodrošināšana dažās no VPVKAC paplašinātā tīkla iestādēm, sākotnēji jaunajai funkcionalitātei veicot izmēģinājumprojektu, kur pozitīvu iznākumu rādītāju rezultātā *“attālināto ierēdni”* varēs ieviest visā VPVKAC paplašinātajā tīklā, kas ietver gan pakalpojumu centrus, gan pašvaldību bibliotēkas pagastu līmenī, gan mobilās brigādes, kuras klientus apkalpo izbraukumā. Noteikts jauns rezultatīvais rādītājs, kas paredz sniegto attālināto, individuālo konsultāciju skaita palielināšanos VPVKAC tīklā, kā arī jauns iznākuma radītājs, kas paredz pilnveidot VPVKAC pakalpojumu saņemšanas punktus, lai varētu sniegt individuālas konsultācijas VPVKAC paplašinātajā tīklā.  Kā arī PIKTAPS-2 projekts papildināts ar darbībām Valsts informācijas resursu, sistēmu un sadarbspējas informācijas sistēmas pieteikumu vadības sistēmas izstrādei dažāda veida ar starpiestāžu IKT pakalpojumiem un valsts pārvaldes IKT resursiem saistītu pieteikumu pieņemšanai un apstrādei, kas uzlabos datu apmaiņas nodrošināšanu starp iestādēm. PIKTAPS-2 projektā vērtēti un precizēti astoņi valsts mēroga IKT pārvaldības procesi, kuri tiks izveidoti un ieviesti projekta ietvaros. Kopā PIKTAPS-2 projektā tiks izveidoti un pilnveidoti 14 procesi.  Attiecībā uz Pakalpojumu sniegšanas un pārvaldības platformas uzlabojumiem PIKTAPS-2 projektā precizēts, ka PIKTAPS-2 projekta ietvaros tiks radīti priekšnosacījumi portāla www.latvija.lv attīstībai, ievērojot mūsdienīgu tehnoloģisko pieeju, kas balstīta uz mikroservisu, konteineru, atvērtā koda tehnoloģiju, izstrādājot tehnisko specifikāciju un nodrošinot izstrādes iepirkuma pārvaldību un autoruzraudzību. Saskaņā ar Rīkojumā Nr.374 piešķirto papildu finansējumu VARAM ir pārplānojusi PIKTAPS-2 projekta aktivitātes, lai tās paplašinātu, koncentrējoties uz ilgtspējīgu risinājumu un to attīstības nosacījumu veidošanu, radot iespējas, lai nākotnē risinājumus var attīstīt atbilstoši aktuālajām tehnoloģijām, izvairoties no koncentrēšanās uz aktuālajiem, bet īstermiņa risinājumu uzlabojumiem.  Pārrēķināts sociālekonomiskais indikatīvais lietderīgums (precīzs aprēķins ir iekļauts Rīkojuma projekta pielikumā) šādu aktivitāšu īstenošanas rezultātā un nepieciešamie sistēmas uzturēšanas izdevumi pēc projekta beigām (precīzs aprēķins ir iekļauts anotācijas III sadaļā).  Saistībā ar ierosināto PIKTAPS-2 projekta tvēruma paplašināšanu, nepieciešams papildināt un salāgot ar jaunajām aktivitātēm PIKTAPS-2 projekta īstenošanas plānu, bet tas neietekmē uzsāktās PIKTAPS-2 projekta aktivitātes un paredzēto īstenošanas laiku. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros īstenojamo projektu iesniedzēji, pašvaldības, netieši – jebkura sabiedrības mērķgrupa.  Grozījumi PIKTAPS-2 projektā pozitīvi ietekmēs iedzīvotājus, jo tiks ieviesta “*attālinātā ierēdņa*” funkcionalitāte, kas ļaus nodrošināt attālinātu pakalpojumu sniegšanu iedzīvotājiem (sākotnēji izmēģinājuma projekta ietvaros, bet pie pozitīva rezultāta - visā paplašinātajā VPVKAC tīklā). |
| 2. | Tiesiskā regulējuma ietekme uz tautsaimniecību un administratīvo slogu | Ieviešot centralizētu dažāda veida ar starpiestāžu IKT pakalpojumiem un valsts pārvaldes IKT resursiem saistītu pieteikumu elektronisku pieņemšanu un apstrādi, iestādēs samazināsies patērētie darbaspēka resursi. |
| 3. | Administratīvo izmaksu monetārs novērtējums | Īstenojot projektu, radīsies būtiski sociālekonomiskie ieguvumi gan valsts iestādēm, gan plašākai sabiedrībai.  Sabiedrības laika un citu resursu patēriņa samazinājums, saņemot elektronizētus pakalpojumus, Projekta pārskata perioda ietvaros radīs aptuveni 1,8 milj. *euro* ieguvumu.  Paredzēts, ka pēc Projekta pilnīgas ieviešanas Projekta pārskata periodā sociālekonomiskais indikatīvais lietderīgums ir apmēram 23,6 milj. *euro*, ar indikatīvo ieguvumu apmēram 14 641 249*euro* apmērā. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020 | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | izmaiņas, salīdzinot ar vidēja termiņa budžeta ietvaru 2022.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 392 158 |
| 2.1. valsts pamatbudžets | 0 | 0 | 0 | 0 | 0 | 0 | 392 158 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -0 | -0 | -0 | -0 | -0 | -0 | -392 158 |
| 3.1. valsts pamatbudžets | -0 | -0 | -0 | -0 | -0 | -0 | -392 158 |
| 3.2. speciālais budžets | -0 | -0 | -0 | -0 | -0 | -0 | -0 |
| 3.3. pašvaldību budžets | -0 | -0 | -0 | -0 | -0 | -0 | -0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | -0 | X | -0 | X | -0 | -392 158 |
| 5.1. valsts pamatbudžets | -0 | -0 | -0 | -392 158 |
| 5.2. speciālais budžets | -0 | -0 | -0 | -0 |
| 5.3. pašvaldību budžets | -0 | -0 | -0 | -0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz palielināt Eiropas Reģionālās attīstības fonda (turpmāk - ERAF) līdzfinansētā projekta PIKTAPS-2 kopējo finansējumu par 300 000 *euro* līdz ar to projekta kopējais finansējuma apjoms plānots 4 999 376 *euro* apmērā.  PIKTAPS-2 projekta ietvaros VARAM izstrādā vai pilnveido sekojošus risinājumus, kuriem pēc Projekta beigām, sākot ar 2023.gadu, nepieciešams uzturēšanas finansējums:   1. Atvieglojumu vienotā informācijas sistēma (turpmāk – AVIS), kas pildīs koplietošanas platformas funkciju. 2. Valsts informācijas resursu, sistēmu un sadarbspējas informācijas sistēma (turpmāk - VIRSIS) – sistēma ar starpsistēmu integrācijas saskarni. 3. VIRSIS 2.kārtas Pieteikumu vadības sistēma (turpmāk – VIRSIS 2 PVS), kas pildīs koplietošanas platformas funkciju.   Plānotās faktiskās risinājumu izstrādes izmaksas:   1. AVIS – 814 136,40 *euro*. 2. VIRSIS – 98 536,00 *euro*. 3. VIRSIS 2 PVS – 586 900,00 *euro*.   Lai varētu nodrošināt PIKTAPS-2 projekta ietvarā izstrādāto risinājumu fizisko, loģisko aizsardzību, sistēmas darbības monitoringu, veiktspēju, pieejamību (vismaz 98%) un integritāti definētajos rādītājos, tajā skaitā savlaicīgi veikt atklāto kļūdu (t.sk. drošības ievainojamību) novēršanu sistēmā, kas var izraisīt darbības, datu integritātes, drošības problēmas vai datu noplūdi, veikt izmaiņas un pilnveidojumus, kas saistīti ar lietojamības uzlabošanu, lai nodrošinātu lietotājiem ērtu risinājuma izmantošanu, vai gadījumos, kad tiek veikti grozījumi normatīvajos aktos, PIKTAPS-2 projekta ietvarā izstrādāto risinājumu **specializētās programmatūras uzturēšanas, tajā skaitā sistēmas audita** izdevumi 2023.-2025.gadā (pēc Projekta pabeigšanas) no valsts budžeta līdzekļiem kopumā tiek plānoti šādā apmērā:   1. AVIS - 2023.gadā – 177 827 *euro*, 2024.gadā – 162 827 *euro*, 2025.gadā – 177 827 *euro*, un turpmāk 162 827 *euro* (ik gadu). Finansējums pa gadiem atšķiras, jo katru otro gadu plānoti 15 000 *euro* drošības auditam. 2. VIRSIS - 2023.gadā – 14 780 *euro*, 2024.gadā – 14 780 *euro*, 2025gadā un turpmāk – 14 780 *euro* (ik gadu). 3. VIRSIS 2 PVS - 2023.gadā – 117 380 *euro*, 2024.gadā – 130 380 *euro*, 2025.gadā – 117 380 *euro*, un turpmāk 117 380 *euro* (ik gadu). Finansējums pa gadiem atšķiras, jo katru otro gadu plānoti 13 000 *euro* drošības auditam.   Šobrīd PIKTAPS-2 projekta ietvarā tiek pilnveidots ERAF 2014. - 2020.gada plānošanas perioda IKT 1.kārtas projektā Nr. 2.2.1.1/16/I/001 “Publiskās pārvaldes informācijas un komunikāciju tehnoloģiju arhitektūras pārvaldības sistēma” (turpmāk – PIKTAPS) izstrādātais VIRSIS risinājums, kura uzturēšanai pēc PIKTAPS projekta beigām ir piešķirts finansējums 2020.gadā – 21 100 *euro*, 2021.gadā – 55 199 *euro*, 2022.gadā un turpmāk – 42 199 *euro* (ik gadu). Bet katru otro gadu papildus 13 000 *euro* drošības auditam. Pēc PIKTAPS-2 projekta pabeigšanas VIRSIS risinājumam tiks pieprasīts uzturēšanas finansējums tikai šī Projekta ietvaros veiktajai VIRSIS risinājuma papildinājuma daļai.  Vienlaikus PIKTAPS-2 projekta ietvaros tiek ieviesta jauna, valstī vienota un centralizēta Atvieglojumu vienotā informācijas sistēma AVIS, kura pilda centralizētu koplietošanas platformas funkciju, līdz ar to tiks ieviesta jauna valsts mēroga funkcija atvieglojumu pārvaldības jomā, kas būtiski uzlabos atvieglojumu saņemšanas pieejamību iedzīvotājiem, mazinot administratīvo slogu atvieglojumu saņemšanas procesā, mazinot krāpniecisku darījumu apjomu, nodrošinot, ka atvieglojumus drīkst saņemt tikai identificētas personas, kurām pienākas atvieglojumi, kā arī uzlabos un efektivizēs valsts politikas un budžeta plānošanu atvieglojumu pārvaldības procesā, ņemot vērā precīzus atvieglojumu darījumu datus.  Ņemot vērā augstāk minēto, VARAM ieskatā ir kritiski nepieciešams nodrošināt resursus, kas nodrošinās jaunradītās valsts mēroga funkcijas atvieglojumu pārvaldības jomā īstenošanu un sistēmas AVIS darbības nodrošināšanu, līdz ar to pēc PIKTAPS-2 projekta beigām sākot no 2023.gada ir nepieciešams izveidot vismaz divas jaunas amata vietas VARAM, vienlaikus informējot, ka pēc tālākās sistēmas AVIS attīstības (AVIS attīstības 2.kārta) netiks veidotas papildu jaunas amata vietas, kā arī to, ka šīs divas jaunās amata vietas plānotas valsts pārvaldē kopumā nevis konkrēta resora ietvaros, nepalielinot kopējo valsts pārvaldes nodarbināto skaitu.  Pēc PIKTAPS-2 projekta pabeigšanas, sākot ar 2023.gadu AVIS pilnveidošanai, uzturēšanai un atvieglojumu politikas īstenošanai un koordinēšanai nacionālajā līmenī VARAM divu amata vietu ieviešanai un uzturēšanai ik gadu nepieciešams papildu finansējums kopumā šādā apmērā:   1. Atvieglojumu pārvaldības procesa vadītājs (19.4. amatu saime, V amata līmenis, 13.mēnešalgu grupa):   Mēnešalga: 1917x12=23 004 *euro* gadā;  Prēmijas un naudas balva (10% apmērā): 191,7x12=2300,4 *euro* gadā;  Vispārējās piemaksas (10% apmērā): 191,7x12=2300,4 *euro* gadā;  Sociālās garantijas (5%): 95,85x12=1150,2 *euro* gadā;  Darba devēja valsts sociālās apdrošināšanas obligātās iemaksas: ((1917+191,7+191,7+95,85)x0,2359)\*12=6783,3 *euro* gadā;  Uzturēšanas izdevumi: 4969 *euro* gadā  Izmaksas darba vietas iekārtošanai: 3354 *euro*, bet turpmākajiem gadiem 174,24 *euro*.   1. Sistēmanalītiķis (19.4. amatu saime, IV amatu līmenis, 12.mēnešalgu grupa):   Mēnešalga: 1647x12=19764 *euro* gadā;  Prēmijas un naudas balva (10%): 164,7x12=1976,4 *euro* gadā;  Vispārējās piemaksas (10% apmērā): 164,7x12=1976,4 *euro* gadā;  Sociālās garantijas (5%): 82,35x12=988,2 *euro* gadā;  Darba devēja valsts sociālās apdrošināšanas obligātās iemaksas: ((1647+164,7+164,7+82,35)x0,2359)x12=5827,9 *euro* gadā;  Uzturēšanas izdevumi: 4969 *euro* gadā  Izmaksas darba vietas iekārtošanai: 3354 *euro*, bet turpmākajiem gadiem 174,24 *euro*.  Papildus sniedzam skaidrojumu par uzturēšanas izmaksu palielinājumu:  VARAM 2018.gadā, izstrādājot MK rīkojuma projektu "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 44.0.versija)" un tā sākotnējās ietekmes novērtējuma ziņojumu (anotāciju) un nosakot PIKTAPS-2 projekta rezultātā izstrādāto/pilnveidoto IKT risinājumu plānojamās (indikatīvās) uzturēšanas izmaksas, balstījās uz plānotajām IKT risinājumu izstrādes izmaksām un tā brīža IT cilvēkresursu izmaksām, vadoties no tā brīža pieredzes un sistēmu uzturēšanas principiem, kas norādīti informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts MK 2016.gada 18.augusta ārkārtas sēdē (prot. Nr.41, 2.§), kā arī precizēts atbilstoši šajā sēdē nolemtajam) 1.pielikumā „Sistēmu uzturēšanas principi” (turpmāk – sistēmu uzturēšanas principi).  Īstenojot PIKTAPS-2 projektu un veicot detalizētu AVIS risinājumu prasību un veicamo darbu apjoma precizēšanu un novērtēšanu, sākotnēji plānotās AVIS izstrādes izmaksas mainījās – tās pieauga atbilstoši tirgus situācijai un darbietilpības novērtējumam, taču norādām, ka pieprasītais finansējums AVIS platformas uzturēšanai joprojām nepārsniedz 20% no tās faktiskajām izstrādes izmaksām.  Attiecībā uz rīkojuma projekta grozījumiem par plānoto AVIS risinājuma uzturēšanas izmaksu finansēšanu pilnā apmērā no valsts budžeta līdzekļiem, vēršam uzmanību, ka sistēma AVIS tiek izstrādāta pakāpeniski, sākotnēji PIKTAPS-2 projekta ietvaros ir nodrošināta atvieglojumu norādījumu saņemšana no jau funkcionējošām atvieglojumu devēju informācijas sistēmām, to konsolidēšana sistēmā AVIS un nodošana atvieglojumu pakalpojumu sniedzējiem, kā arī notikušo darījumu transakciju saņemšana no atvieglojumu pakalpojumu sniedzēju identifikācijas un darījumu sistēmām ar mērķi identificēt personu, kas saņēmusi atvieglojumu. Vienlaikus sniedzot informāciju iedzīvotājiem par personai pieejamiem atvieglojumiem un to saņemšanas nosacījumiem, kā arī izmantotajiem atvieglojumiem.  PIKTAPS-2 projekta ietvaros netiek nodrošināta iespēja funkcionāli izmantot AVIS tiem atvieglojumu devējiem, kuriem nav savas informācijas sistēmas atvieglojumu administrēšanai, līdz ar to administratīvais sloga samazinājums un indikatīvais ieguvums pašvaldībām kā atvieglojumu devējiem uzreiz pēc Projekta beigām netiks nodrošināts. Tāpat arī sistēmas AVIS tvērumu plānots paplašināt pakāpeniski, sākotnēji (1. kārtā) nodrošinot transporta atvieglojumus un pakāpeniski paplašinot arvien jaunus atvieglojumu pakalpojumu veidus (piemēram, ēdināšanas maksas atvieglojums skolēniem, medicīnas preces un pakalpojumu atvieglojumi pensionāriem u.c.), un piesaistot pārējās valsts iestādes un pašvaldības.  Ņemot vērā augstāk minēto, kā arī to, ka kopējais sistēmas AVIS administratīvo izmaksu indikatīvais ietaupījums var tikt sasniegts ilgtermiņā, sākot ar sesto gadu pēc projekta beigām, uzreiz pēc PIKTAPS-2 projekta pabeigšanas nav objektīvi pamatoti pieprasīt sistēmas AVIS uzturēšanu segt no pašvaldību budžeta. Šāds AVIS platformas uzturēšanas izmaksu nodrošināšanas modelis, kad faktiskās AVIS platformas uzturēšanas izmaksas tiek dalītas segtas no faktiskajiem šīs platformas lietotājiem, var tikt pārskatīts pēc nākamās AVIS attīstības kārtas, kad AVIS tiks izstrādātas pašapkalpošanās darba vietas un atvieglojumu devēji, tajā skaitā pašvaldības, varēs atteikties no savu atvieglojumu administrēšanas sistēmu ieviešanas un uzturēšanas, līdz ar to ietaupot savu budžetu, no kura daļēji varētu segt kopējās AVIS platformas izmaksas.  Plānojot sistēmu uzturēšanas izdevumus, VARAM uzskata par lietderīgu ievērot sistēmu uzturēšanas principus, kas ir norādīti informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts MK 2016.gada 18.augusta ārkārtas sēdē (prot. Nr.41, 2.§), kā arī precizēts atbilstoši šajā sēdē nolemtajam) 1.pielikumā „Sistēmu uzturēšanas principi” (turpmāk – sistēmu uzturēšanas principi).  Atbilstoši sistēmu uzturēšanas principiem sistēmas uzturēšana pēc tās nodošanas ekspluatācijā (pēc sistēmas projekta pabeigšanas) ir saistīta ar šādām izdevumu pozīcijām:   * 1. sistēmā izmantojamā programmatūra, kas ir pieejama IKT tirgū kā standartizēts produkts (turpmāk – standartizētā programmatūra);   2. sistēmā izmantojamā programmatūra, kas tika izstrādāta pēc pasūtījuma atbilstoši sistēmas pārziņa specializētajām prasībām (turpmāk – specializētā programmatūra);   3. sistēmas centrālā IKT infrastruktūra, kas nodrošina sistēmas darbināšanu un sistēmas informācijas un tehnisko resursu pārvaldīšanu (turpmāk – centrālā infrastruktūra);   4. sistēmas perifērā IKT infrastruktūra, kas nodrošina sistēmas mijiedarbību ar sistēmas lietotājiem (turpmāk – perifērā infrastruktūra);   5. sistēmas auditi, kuros tiek pārbaudīta un novērtēta sistēmas darbība (tai skaitā sistēmas drošība, funkcionalitāte, lietojamība un veiktspēja) pēc sistēmas nodošanas ekspluatācijā (pēc sistēmas projekta pabeigšanas), sniedzot atzinumu un ieteikumus par sistēmas darbības nepārtrauktības nodrošināšanu, trūkumu novēršanu vai kvalitātes uzlabošanu (turpmāk – sistēmas auditi);   6. sistēmas personāls, kas pēc sistēmas nodošanas ekspluatācijā (pēc sistēmas projekta pabeigšanas) sniedz tehnisko un administratīvo atbalstu sistēmas darbības nodrošināšanai, kā arī atbalstu sistēmas lietotājiem (turpmāk – sistēmas personāls);   7. citi sistēmas uzturēšanas izdevumi, kuri ir saistīti ar katras konkrētās sistēmas darbības specifiku (turpmāk – citi izdevumi).   VARAM norāda, ka, plānojot sistēmas uzturēšanas izdevumus minētajās izdevumu pozīcijās atbilstoši sistēmu uzturēšanas principiem, ir iespējams novērtēt attiecīgo izdevumu optimālo apjomu.  Ņemot vērā iepriekš minēto, kā arī sistēmu uzturēšanas principus, VARAM uzskata par lietderīgu paredzēt līdz 20% no faktiskajām sistēmas specializētās programmatūras izstrādes izmaksām. Finansējums PIKTAPS-2 projekta ietvarā izstrādāto risinājumu uzturēšanai tiks pieprasīts MK normatīvajos aktos noteiktajā kārtībā pēc Projekta beigām:   | **Izdevumu pozīcijas (AVIS)** | **EKK\*** | **2023.** | **2024.** | **2025.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra: |  | 162 827 | 162 827 | 162 827 | | *Preces un pakalpojumi* | *2000* | *48 567* | *48 567* | *48 567* | | *Pamatkapitāla veidošana* | *5000* | *114 260* | *114 260* | *114 260* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 15 000 | 0 | 15 000 | | Sistēmas personāls: |  | 82 717 | 76 358 | 76 358 | | *Atlīdzība* | *1000* | *66 071* | *66 071* | *66 071* | | *Preces un pakalpojumi* | *2000* | *9 938* | *10 287* | *10 287* | | *Pamatkapitāla veidošana* | *5000* | *6 708* | *0* | *0* | | Citi izdevumi |  | 0 | 0 | 0 | | **Kopā:** |  | **259 998** | **239 185** | **254 185** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, pamatojoties uz VARAM resora līdzšinējo pieredzi IKT risinājumu uzturēšanā, kā arī uz faktu, ka sistēmas attīstības darbu (pamatkapitāla izdevumi) cilvēkstundu likmes ir augstākas nekā likmes risinājuma kļūdu novēršanai (preču un pakalpojumu izdevumi) un tiks aktualizēts pēc Projekta pabeigšanas.*   | **Izdevumu pozīcijas (VIRSIS)** | **EKK\*** | **2023.** | **2024.** | **2025.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 14 780 | 14 780 | 14 780 | | *Preces un pakalpojumi* | *2000* | *4 060* | *4 060* | *4 060* | | *Pamatkapitāla veidošana* | *5000* | *10 720* | *10 720* | *10 720* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi |  | 0 | 0 | 0 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **14 780** | **14 780** | **14 780** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, pamatojoties uz VARAM resora līdzšinējo pieredzi IKT risinājumu uzturēšanā, kā arī uz faktu, ka sistēmas attīstības darbu (pamatkapitāla izdevumi) cilvēkstundu likmes ir augstākas nekā likmes risinājuma kļūdu novēršanai (preču un pakalpojumu izdevumi) un tiks aktualizēts pēc Projekta pabeigšanas.*   | **Izdevumu pozīcijas (VIRSIS 2 PVS)** | **EKK\*** | **2023.** | **2024.** | **2025.** | | --- | --- | --- | --- | --- | | Standartizētā programmatūra |  | 0 | 0 | 0 | | Specializētā programmatūra |  | 117 380 | 117 380 | 117 380 | | *Preces un pakalpojumi* | *2000* | *34 800* | *34 800* | *34 800* | | *Pamatkapitāla veidošana* | *5000* | *82 580* | *82 580* | *82 580* | | Centrālā infrastruktūra |  | 0 | 0 | 0 | | Perifērā infrastruktūra |  | 0 | 0 | 0 | | Sistēmas auditi | 2000 | 0 | 13 000 | 0 | | Sistēmas personāls |  | 0 | 0 | 0 | | Citi izdevumi |  | 0 | 0 | 0 | | **Kopā:** |  | **117 380** | **130 380** | **117 380** |   *\*Uzturēšanas finansējuma sadalījums pa EKK kodiem ir uzrādīts provizoriski. Tas noteikts, pamatojoties uz VARAM resora līdzšinējo pieredzi IKT risinājumu uzturēšanā, kā arī uz faktu, ka sistēmas attīstības darbu (pamatkapitāla izdevumi) cilvēkstundu likmes ir augstākas nekā likmes risinājuma kļūdu novēršanai (preču un pakalpojumu izdevumi) un tiks aktualizēts pēc Projekta pabeigšanas.*  Pamatkapitāla (izmaksu kodā 5000) izmaksās ņemti vērā tādi izdevumi kā risinājuma tehnoloģiskā attīstība risinājuma funkcionālo spēju un drošības saglabāšanai, risinājuma pielāgojumi lietotāju produktīvākam darbam ar sistēmu (lietojamības vajadzībām), kā arī nelieliem (līdz darbietilpībai ar dažām cilvēkdienām) uzlabojumiem sistēmas atbilstības izmaiņām normatīvajā regulējumā nodrošināšanai.  Savukārt pakalpojumu (izmaksu kodā 2000) izmaksas ietver izdevumus sistēmas kļūdu novēršanai, sistēmas konfigurēšanai, administrēšanai un konsultācijām par sistēmas tehniskajiem jautājumiem. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Sistēmas AVIS darbības nodrošināšanai pēc PIKTAPS-2 projekta pabeigšanas nepieciešamas izveidot divas jaunas amata vietas valsts pārvaldē kopumā nevis konkrēta resora ietvaros, nepalielinot kopējo valsts pārvaldes nodarbināto skaitu un neveidojot papildu jaunas amata vietas pēc tālākās sistēmas AVIS attīstības (AVIS attīstības 2.kārta).  **Atvieglojumu pārvaldības procesa vadītāja pienākumos ietilps:**   * Nodrošināt Atvieglojumu politikas īstenošanu un koordinēšanu nacionālajā līmenī, ieviešot valstī vienotu pieeju un principus Atvieglojumu pārvaldības procesā; * Koordinēt centralizētu piešķirto Atvieglojumu uzskaiti un administrēšanu, nodrošinot pakāpenisku dažādu atvieglojumu veidu un jomu (piemēram, ēdināšana, transports, medicīna u.c.) integrēšanu sistēmā AVIS; * Nodrošināt valsts mēroga Atvieglojumu klasifikatoru un prioritāšu pārvaldību; * Sadarbība un komunikācija ar Atvieglojumu pārvaldības procesā iesaistītajām pusēm – Atvieglojumu devējiem, Atvieglojumu pakalpojumu sniedzējiem, elektroniskā pakalpojuma sniedzējiem par sistēmas AVIS kā centralizēto koplietošanas platformu un risinājumu ieviešanu valsts pārvaldes iestādēm un citām personām, kuras plāno minēto risinājumu izmantošanu; * Īstenot sistēmas AVIS tālāku attīstību un pilnveidošanu, uzlabojot Atvieglojumu saņemšanas pieejamību iedzīvotājiem, tajā skaitā arī no komersantiem.   **Sistēmanalītiķa pienākumos ietilps:**   * Nodrošināt sistēmas AVIS fizisko, loģisko aizsardzību, sistēmas darbības monitoringu, veiktspēju, pieejamību un integritāti definētajos rādītājos; * Veikt nepārtrauktu valsts mēroga Atvieglojumu pārvaldības procesu analīzi no valsts IKT arhitektūras un IKT risinājumu sadarbspējas viedokļa; * Definēt, apkopot un saskaņot nepieciešamās prasības sistēmas AVIS pilnveidošanai un tālākai attīstībai un to sadarbspējai ar citām informācijas sistēmām un reģistriem, lai nodrošinātu sistēmu AVIS kā centralizēto koplietošanas platformu Atvieglojumu pārvaldības procesā kā valsts risinājumiem un to sadarbspējai; * Sniegt viedokli un nodrošināt tehnisku un metodisko atbalstu sistēmas AVIS lietotājiem, Atvieglojumu pārvaldības procesā iesaistītajām pusēm – Atvieglojumu devējiem, Atvieglojumu pakalpojumu sniedzējiem, elektroniskā pakalpojuma sniedzējiem par sistēmas AVIS kā centralizēto koplietošanas platformu un risinājumu ieviešanu valsts pārvaldes iestādēm un citām personām, kuras plāno minēto risinājumu izmantošanu; * Nodrošināt valsts mēroga Atvieglojumu klasifikatoru un prioritāšu uzturēšanu; * Darbs ar sistēmas AVIS datu noliktavu. | | | | | | |
| 8. Cita informācija | Pamatojoties uz iepriekš atzinumos saņemtajiem iebildumiem, kā arī 2020.gada 26.jūnijā starpinstitūciju saskaņošanas sanāksmē par VARAM izstrādātā likumprojekta “Grozījumi Publiskas personas finanšu līdzekļu un mantas izšķērdēšanas novēršanas likumā” (VSS-249) Tieslietu ministrijas sniegtajiem norādījumiem par jauna, izvērsta Atvieglojuma vienotās informācijas sistēmas likuma izstrādes nepieciešamību, VARAM ir izstrādājis likumprojektu “Atvieglojumu vienotās informācijas sistēmas likums” un 2020.gada 24.septembrī izsūtījis atkārtotai elektroniskai saskaņošanai un atzinumu sniegšanai līdz 2020.gada 7.oktobrim.  Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK rīkojuma projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK rīkojuma projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| MK rīkojuma projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VARAM, Valsts reģionālās attīstības aģentūra  Jelgavas pilsētas dome, Ogres novada pašvaldība, Ventspils pilsētas dome, Daugavpils pilsētas dome, Liepājas pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot, likvidēt vai reorganizēt. |
| 3. | Cita informācija | Nav |

Vides aizsardzības un reģionālās attīstības ministra p.i. –

Ministru prezidenta biedrs – aizsardzības ministrs A.Pabriks

E.Truhanova, 26440475

[Evita.truhanova@varam.gov.lv](mailto:Evita.truhanova@varam.gov.lv)